Нам, сучаснікам, ні ў якім разе нельга забываць той факт, што менавіта пасля ўтварэння БССР літаратура Савецкай Беларусі актывізавалася. Гэта было звязана з эрай беларусізацыі. У галіне нацыянальнага прыгожага пісьменства працавалі таленавітыя аўтары: Янка Маўр, Уладзімір Дубоўка, Кузьма Чорны, Міхась Зарэцкі, Уладзімір Жылка, Кандрат Крапіва, Пятро Глебка і інш. На подыху часу актыўна ўтвараліся літаратурна-мастацкія арганізацыі: “Маладняк”, “Узвышша”, “Полымя” (убачылі свет аднайменныя часопісы). Стрыжнявымі літаратурнымі органамі неўзабаве сталі “ЛіМ” (з 1932 г.) і “Полымя” (з 1922 г.). У 1934 г. быў утвораны Саюз пісьменнікаў БССР.